Vrou in huisrooftog doodgeskiet | Netwerk24
Deur Alet Van Der Walt 03 Junie 2020 17:34
Brig. Motantsi Makhele, polisiewoordvoerder, sê 'n 16-jarige seun het wakker geword toe iemand die huis se deur afskop.
Die seun, wat voor die televisie in die sitkamer aan die slaap geraak het, het na sy ma se slaapkamer gevlug.
Die aanvaller het ook in die vrou se kamer ingegaan en geld, selfone en klere geëis.
Makhele sê die vrou het na haar suster se kamer gegaan en met twee koffiebekers vol munte en note teruggekom.
Die man het hierna geëis dat die 35-jarige vrou haar klere uittrek omdat hy haar wou verkrag. Die man het ook sy klere begin uittrek om die ouer vrou te verkrag toe die jonger vrou (die oorledene) in die kamer inkom en die aanvaller probeer oorrompel.
'n Skoot het afgegaan toe sy en die aanvaller in 'n struweling betrokke raak.
Die vrou en die aanvaller het steeds oor die vuurwapen baklei en tydens die stoeiery het hulle in die kombuis hul balans verloor en geval. Die aanvaller het sy kans waargeneem en met die vuurwapen uit die huis gevlug.
Die vrou het hom agternagesit en hy het haar in die linkerbors geskiet.
Makhele sê die nooddienste is ontbied en die provinsiale nooddienste (EMS) het haar op die toneel dood verklaar.